L'Ajuntament obri el termini d'inscripció per als cursos del Programa Operatiu d'Ocupació Juvenil Saguntum
15 de gener 2018

![Imagen 1](/media/actualidad/PublishingImages/1 Políticos/m_Miguel Chover - Banderas Horizontal_pequena maqueta.jpg)

La Junta de Govern Local ha aprovat el procediment de selecció de l'alumnat dels itineraris de formació del projecte POEJ Saguntum (Programa Operatiu d'Ocupació Juvenil Saguntum) del primer semestre de 2018 i l'obertura del termini d'inscripció, que estarà obert fins al 9 de febrer.

El projecte ha sigut promogut per l'Ajuntament de Sagunt i està finançat pel Fons Social Europeu i la Iniciativa d'Ocupació Juvenil en el marc del Programa Operatiu d'Ocupació Juvenil i el Sistema Nacional de Garantia Juvenil.

El projecte POEJ Saguntum té com a objectiu la millora de la formació i les possibilitats d’ocupació de joves aturats amb edats entre 16 i 29 anys, a través d'accions de formació en sectors amb majors perspectives d'ocupació en el municipi de Sagunt, com la logística i el sector comercial.

En paraules del regidor de Promoció Econòmica, Miguel Chover, **“pretenem donar formació a la gent jove a fi que estiguen el millor preparats de cara a enfrontar-se al gran repte de trobar una ocupació estable i amb condicions dignes. Per tant, la formació en este cas és vital i l'Ajuntament es posa al servei d'ells per a donar-los eixa formació tan necessària de cara al món laboral”.**

S'han programat 9 cursos dins de les següents especialitats: Activitats Auxiliars de Magatzem (peó de magatzem), de 210 hores; Organització i Gestió de Magatzems, de 390 hores, i Caixer/a Reposador/a de Comerç, de 170 hores.

Tots els cursos inclouen la realització de pràctiques no laborals en empreses del territori i un mòdul complementari de formació en idiomes, noves tecnologies de la informació i la comunicació i igualtat entre dones i homes.

Els itineraris formatius estan integrats per cursos vinculats a l'obtenció de certificats de professionalitat que van a permetre al col·lectiu de jóvens obtindre una titulació oficial que acreditarà el conjunt de competències professionals que puguen adquirir a través de la formació i que els capacita per exercir l'activitat laboral relacionada amb estes especialitats.

Els requisits de participació en les accions de formació són tindre entre 16 i 29 anys, estar aturat i inscrit en el Sistema Nacional de Garantia Juvenil com a beneficiari. Des de l'Àrea de Promoció Econòmica s'ajudarà els jóvens a realitzar la inscripció en el Sistema Nacional de Garantia Juvenil.

Les persones interessades a participar en les accions de formació poden sol·licitar informació i realitzar la inscripció als cursos fins al 9 de febrer a través de l'Oficina del Projecte POEJ Saguntum, situada en l'Àrea de Promoció Econòmica de l'Ajuntament de Sagunt en els Jardins de l'Antic Sanatori, o a través de qualsevol registre municipal.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-obri-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-obri-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-obri-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/ "Linked In")
*   [](mailto:?body=https://aytosagunto.es/va/actualitat/l-ajuntament-obri-el-termini-d-inscripcio-per-als-cursos-del-programa-operatiu-d-ocupacio-juvenil-saguntum/)